# *Viimeisin muutos 31.12.2015*

# VJ Lakisääteisen tapaturmavakuutuksen analyysi

VJ-tiedonkeruussa kerätään tietoa vahinkovakuutusyhtiön lakisääteisestä tapaturmavakuutuksesta. Taulukko käsittää ainoastaan tapaturmavakuutuslain mukaisia tietoja. Lakisääteinen urheilijoiden tapaturmavakuutus jää siis tarkastelun ulkopuolelle. Tietoja käytetään Finanssivalvonnan suorittamaan valvontaan sekä vakuutustilastojen kokoamiseen.

Tiedonkeruu toteutetaan taulukoittain seuraavasti:

|  |  |  |
| --- | --- | --- |
| *Taulukkotunnus* | *Taulukon nimi* | *Tiedonantajataso* |
| VJ011 | Lakisääteisen tapaturmavakuutuksen analyysi: Vakuutustoiminnan tulos | 420 |
| VJ012 | Lakisääteisen tapaturmavakuutuksen analyysi: Vakuutusmaksutulon ja liikekulujen erittely | 420 |
| VJ013 | Lakisääteisen tapaturmavakuutuksen analyysi: Maksetut korvaukset sisältäen jakojärjestelmän mukaiset korvaukset | 420 |
| VJ031 | Vastuuvelka: Vastuuvelka | 420 |
| VJ34 | Tietoja diskontatusta vastuuvelasta | 420 |
| VJ041 | Ammattitaudit: Ammattitautien kehitys | 420 |
| VJ042 | Ammattitaudit: Ammattitautien erillisjärjestelyn piiriin kuuluvien vahinkojen kumulatiivinen kehitys | 420 |

Taulukot on toimitettava Finanssivalvonnalle täytettynä 10 päivää ennen vakuutusyhtiön tilintarkastusta, kuitenkin viimeistään 31.3. (määräykset ja ohjeet 1/2011).

Jollei toisin määritellä, bruttoluvuilla tarkoitetaan lukuja ennen jälleen­vakuuttajien osuuden vähentämistä. Vastaavasti nettoluvuilla tarkoitetaan lukuja jälleen­vakuuttajien osuuden vähentämisen jälkeen, eli yhtiön omalla vastuulla olevaa osuutta. Vahinko­korvauskuluilla tarkoitetaan tilinpäätöksen korvauskuluja, joista on vähennetty korvaustoiminnan hoitamisesta aiheutuvat kulut. Vahinkokorvausvastuulla tarkoitetaan vastaavasti varsinaista korvaus­vastuuta, josta on vähennetty vahinkojen selvittelyvaraus.

Rahamääräiset arvot annetaan tuhansina euroina. Prosenttimuotoiset tiedot annetaan kahden

desimaalin tarkkuudella ilman %-merkkiä. Lukumäärät annetaan yhden kappaleen tarkkuudella.

Lisätietoja VJ-tiedonkeruun raportoinnista antaa Instituutiovalvontaosaston Vahinko- ja henkivakuutusyhtiöt -toimisto.

**VJ011 Lakisääteisen tapaturmavakuutuksen analyysi: Vakuutustoiminnan tulos**

Kaikki taulukon luvut ilmoitetaan etumerkiltään siten kuin ne vaikuttavat tulokseen, ellei toisin mainita.

*(31.12.2012)*

Taulukon VJ011 rivitunnukset

R 05-051505 *Vakuutusmaksutuotto*

Riveillä lasketaan määräys- ja ohjekokoelman (9/101/2011) kohdan 6.2.1 mukainen vakuutusmaksutuotto, joka saadaan vakuutusmaksutulon, vakuutusmaksuvastuun muutoksen sekä jälleenvakuuttajien osuuksien summana.

*(31.12.2012)*

R 10-100505 *Vakuutusmaksuvastuun laskuperustemuutoksen vaikutus*

Laskuperustemuutoksen vaikutus vakuutusmaksuvastuun muutokseen eliminoidaan. Korjaava vaikutus ilmoitetaan siten, että tuloslaskelman mukainen vakuutusmaksuvastuun muutos ja korjaava vaikutus yhteensä on yhtä suuri kuin sellainen vakuutusmaksuvastuun muutos, missä sekä aloittava että päättyvä tase on laskettu uusilla laskuperusteilla.

*(31.12.2012)*

R 15-1510 *Nettovastuuvelan riskitön tuotto vähennettynä laskuperustekorkokululla*

Nettovastuuvelalle, josta on vähennetty tasoitusmäärä, laskettu riskitön tuotto vähennettynä sekä vahinkokorvausvastuun että selvittelykuluvarauksen laskuperustekorkokululla esitetään laskelmassa omana eränä. Luku on pääsääntöisesti positiivinen. Nettovastuuvelan riskitön tuotto voidaan laskea siten, että neljännes­vuosittaiselle keskimääräiselle nettovastuuvelalle hyvitetään määrä, joka vastaa saman tarkastelujakson aikana noteerattua keskimääräistä riskitöntä korkoa.

Riskittömällä korolla tarkoitetaan sellaista Suomen valtion obligaation korkotuottoa, jonka erääntymisaika parhaiten vastaa 10 vuotta. Tarkempaa laskentatekniikkaa, jossa huomioidaan vastuuvelan raha­virtoja seikkaperäisemmin, voidaan myös soveltaa.

R 20-201505 *Vahinkokorvauskulu*

Riveillä lasketaan määräys- ja ohjekokoelman (9/101/2011) kohdan 6.2.2 mukainen korvauskulu ilman korvaustoiminnan hoitamisesta aiheutuvia kuluja. Vahinkokorvauskulu saadaan maksettujen vahinkokorvausten, vahinkokorvausvastuun muutoksen sekä jälleenvakuuttajien osuuksien summana.

*(31.12.2012)*

R 25-250505 *Vahinkokorvausvastuun laskuperustekorkokulu*

Vastuun laskuperustekorkokulu eli diskonttauksen vaikutus tilivuotta aikaisempien sattumisvuosien ­kuluun eliminoidaan. Laskuperustekorkokulu lasketaan aloittavan taseen periaatteella ja ilmoitetaan siten, että se pienentää vastaavaa korvauskulua (bruttoliikkeessä plusmerkkisenä ja jälleenvakuuttajan osuudessa miinusmerkkisenä).

*(31.12.2012)*

R 30-300505 *Vahinkokorvausvastuun laskuperustemuutoksen vaikutus*

Laskuperustemuutoksen vaikutus vahinkokorvaus­vastuun muutokseen eliminoidaan. Korjaava vaikutus ilmoitetaan siten, että tuloslaskelman mukainen vahinkokorvausvastuun muutos ja korjaava vaikutus yhteensä on yhtä suuri kuin sellainen vahinkokorvausvastuun muutos, missä sekä aloittava että päättyvä tase on laskettu uusilla laskuperusteilla.

*(31.12.2012)*

R 35-351005 *Korvaustoiminnan hoitamisesta aiheutuvat kulut*

Riveillä lasketaan määräys- ja ohjekokoelman (9/101/2011) kohdan 6.2.2 mukaisesta korvauskulusta se osa mikä johtuu korvaustoiminnan hoitamisesta aiheutuvista kuluista. Korvaustoiminnan hoitamisesta aiheutuvat kulut saadaan maksettujen korvaustoiminnan hoitokulujen, vahinkojen selvittelyvarauksen muutoksen sekä jälleenvakuuttajien osuuksien summana.

*(31.12.2012)*

R 40-400505 *Vahinkojen selvittelykuluvarauksen laskuperustekorkokulu*

Vastuun laskuperustekorkokulu eli diskonttauksen vaikutus tilivuotta aikaisempien sattumisvuosien ­kuluun eliminoidaan. Laskuperustekorkokulu lasketaan aloittavan taseen periaatteella ja ilmoitetaan siten, että se pienentää vastaavaa korvauskulua (bruttoliikkeessä plusmerkkisenä ja jälleenvakuuttajan osuudessa miinusmerkkisenä).

*(31.12.2012)*

R 45-450505 *Vahinkojen selvittelykuluvarauksen laskuperustemuutoksen vaikutus*

Laskuperustemuutoksen vaikutus vahinkojen selvittelykuluvarauksen muutokseen eliminoidaan. Korjaava vaikutus ilmoitetaan siten, että tuloslaskelman mukainen vahinkojen selvittelykuluvarauksen muutos ja korjaava vaikutus yhteensä on yhtä suuri kuin sellainen vahinkojen selvittelykuluvarauksen muutos, missä sekä aloittava että päättyvä tase on laskettu uusilla laskuperusteilla.

*(31.12.2012)*

R 50 *Liikekulut*

Rivillä ilmoitetaan määräys- ja ohjekokoelman (9/101/2011) kohdan 6.4.4 mukaiset liikekulut.

*(31.12.2012)*

R 65 *Nettovastuuvelan tuotto yli riskittömän tuoton*

Lakisääteiselle tapaturmavakuutukselle kohdistetaan osuus sijoitustoiminnan käypäarvoisesta tuotosta. Nettovastuuvelalle siirrettävä prosentuaalinen osuus sijoitustoiminnan nettotuotosta ja realisoitumattomien arvostuserojen muutoksesta arvioidaan käyttämällä kaavaa



missä

VPO = oikaistu vakavaraisuuspääoma ja

VPO1 = oikaistun vakavaraisuuspääoman tavoiteraja.

Netto­vastuu­velkaan ei lisätä tasoitusmäärää. Nettovastuuvelan tuotto yli riskittömän tuoton saadaan vähentämällä nettovastuuvelan riskitön tuotto nettovastuuvelan kokonaistuotosta.

R 80 *Oikaistun vakavaraisuuspääoman tavoiterajan tuotto*

Lakisääteiselle tapaturmavakuutukselle kohdistetaan osuus sijoitustoiminnan käypäarvoisesta tuotosta. Oikaistun vakavaraisuuspääoman tavoiterajan tuotolle siirrettävä prosentuaalinen osuus sijoitustoiminnan nettotuotosta ja realisoitumattomien arvostuserojen muutoksesta arvioidaan käyttämällä kaavoja



ja



missä

B = tuloslaskelman omalla vastuulla oleva vakuutusmaksutuotto

S = sijoitusriskistä johtuva pääomavaatimus

VTmin = vakuutusteknisistä riskeistä johtuva pääomavaatimus

VPO1 = oikaistun vakavaraisuuspääoman tavoiteraja

VPO = oikaistu vakavaraisuuspääoma

Netto­vastuu­velkaan ei lisätä tasoitusmäärää. Muiden parametrien määritelmät noudattavat vakavaraisuus­laskelmassa käytettyjä määritelmiä.

*(31.12.2012)*

**VJ012 Lakisääteisen tapaturmavakuutuksen analyysi: Vakuutusmaksun ja liikekulujen erittely**

*(31.12.2012)*

Taulukon VJ012 rivitunnukset

Vakuutusmaksulla tarkoitetaan tuloslaskelman mukaista vakuutusmaksutuloa lisättynä siihen liittyvillä työsuojelumaksulla (siirtotulo), jakojärjestelmämaksulla (siirtotulo) ja luotto­tappioilla.

R 05-0520 *Pakollinen työajan vakuutus, taulustomaksut*

Riveillä lasketaan taulustomaksuisten pakollisen työajan vakuutusten vakuutusmaksutulo vakuutusmaksun, jakojärjestelmämaksujen, luottotappioiden ja työsuojelumaksun summana.

R 10-1020 *Pakollinen työajan vakuutus, erikoistariffoidut*

Riveillä lasketaan erikoistariffoitujen pakollisen työajan vakuutusten vakuutusmaksutulo vakuutusmaksun, jakojärjestelmämaksujen, luottotappioiden ja työsuojelumaksun summana.

R 15-1515 *Vapaaehtoinen työaika*

Riveillä lasketaan tapaturmavakuutuslain 57.1 §:n mukaisten vapaaehtoisten työajan vakuutusten vakuutusmaksutulo vakuutusmaksun, jakojärjestelmämaksujen ja luottotappioiden summana.

R 20-2015 *Vapaa-aika*

Riveillä lasketaan tapaturmavakuutuslain 57.2 §:n ja 57.3 §:n mukaisten vapaaehtoisten työajan vakuutusten vakuutusmaksutulo vakuutusmaksun, jakojärjestelmämaksujen ja luottotappioiden summana.

R 25-2520 *Vakuutusmuodot yhteensä*

Riveillä lasketaan vakuutusmaksun, jakojärjestelmämaksujen, luottotappioiden ja työsuojelumaksun yhteismäärä edellä mainitut vakuutusmuodot yhteen laskien.

R 30-3035 *Liikekulut yhteensä*

Riveillä eritellään lakisääteisen tapaturmavakuutuksen määräys- ja ohjekokoelman (9/101/2011) kohdan 6.4.4 mukaiset liikekulut. Liikekulut yhteensä sisältävät vakuutusten hankintamenot ja aktivoitujen hankintamenojen muutoksen, vakuutusten hoitokulut, työttömyys- ja ryhmähenkivakuutuksen hoitopalkkiot, hallintokulut, menevän jälleenvakuutuksen palkkiot ja voitto-osuudet sekä poistot. Rivin 300505 palkkiot koskevat kaikkia hankinta-, uudistus- ja kannan­hoitopalkkioita. Niihin ei kuitenkaan sisällytetä omalle henkilöstölle maksettuja palkkioita. Liikekulut esitetään etumerkiltään siten kuin ne vaikuttavat tulokseen.

**VJ013 Lakisääteisen tapaturmavakuutuksen analyysi: Maksetut korvaukset sisältäen jakojärjestelmän mukaiset korvaukset**

Luvut esitetään etumerkeiltään siten kuin ne vaikuttavat tulokseen. Jakojärjestelmällä kustannettavat korvaukset esitetään miinusmerkkisinä.

*(31.12.2012)*

Taulukon VJ013 rivitunnukset

R 1005-100515 *Ohimenevät korvaukset*

Ohimenevillä korvauksilla tarkoitetaan tapaturmavakuutuslain 17 §:n mukaista päivärahaa, 15, 15 a ja 15 b §:n mukaista sairaanhoidon kustannusten korvausta, 17 a §:n mukaista fysikaalisen hoidon aikaista ansionmenetyskorvausta, 14 §:n 3 ja 4 momentin, 41 §:n 5 momentin ja 46 §:n 3 momentin mukaisia kulukorvauksia sekä 20 b §:n mukaisia kodinhoidon lisäkustannuksia. (SosTMA 1161/2011)

*(31.12.2012)*

R 1010-101035 *Pysyvät korvaukset*

Pysyviin korvauksiin luetaan haittarahat, väliaikaiset työkyvyttömyyseläkkeet, lopullisesti vahvistetut eläkkeet, hautausapu ja muu kertakaikkinen suoritus kuolemantapauksessa, kertakaikkiset työkyvyttömyyskorvaukset, kuntouttaminen ja muut pysyvät korvaukset.

*(31.12.2012)*

R 1015-101535 *Muut korvaukset*

Muihin korvauksiin luetaan korvaukset, jotka kuuluvat jakojärjestelmän piiriin tai joita muutoin ei voida luokitella joko ohimeneviksi tai pysyviksi korvauksiksi.

Riveillä 101502-101526 eritellään jakojärjestelmällä kustannettavat korvaukset seuraavasti:

Rivillä 101502 tarkoitetaan tapaturmavakuutuslain 60 b §:n 1 momentin 1 ja 2 kohdan mukaisia kustannuksia (TVL:n korvaukset).

Rivillä 101505 tarkoitetaan tapaturmavakuutuslain 60 b §:n 1 momentin 3 a kohdan mukaisia kustannuksia (indeksikorotukset).

Rivillä 101510 tarkoitetaan tapaturmavakuutuslain 60 b §:n 1 momentin 3 b kohdan mukaisia kustannuksia (yli 9 v sairaanhoito).

Rivillä 101515 tarkoitetaan tapaturmavakuutuslain 60 b §:n 1 momentin 3 c kohdan mukaisia kustannuksia (yli 9 v kuntoutus).

Rivillä 101520 tarkoitetaan tapaturmavakuutuslain 60 b §:n 1 momentin 3 d kohdan mukaisia kustannuksia (pitkän latenssiajan ammattitauti).

Rivillä 101522 tarkoitetaan tapaturmavakuutuslain 60 b §:n 1 momentin 3 e kohdan mukaisia kustannuksia (epäily kohdan 3 d ammattitaudista).

Rivillä 101524 tarkoitetaan 60 b §:n 1 momentin 3 f kohdan mukaisia kustannuksia (suurvahinko).

Rivillä 101526 tarkoitetaan tapaturmavakuutuslain 16 §:n 5 momentin mukaisia tapaturmaeläkkeiden perusmäärien kertakorotuksia.

*(31.12.2012)*

R 1515 *Osuus lautakuntien kuluista*

Osuus tapaturma-asioiden muutoksenhakulautakunnan ja tapaturma-asiain korvauslautakunnan kuluista

R 20, 25 *Tilinpäätösvuoden vahingoista maksetut korvaukset*

Tilivuonna sattuneista vahingoista maksetut korvaukset ennen jälleenvakuuttajan osuuden vähentämistä (brutto) sekä jälleenvakuuttajan osuuden vähentämisen jälkeen (netto).

**VJ031 Vastuuvelka: Vastuuvelka**

Bruttovastuuvelkaan liittyvät luvut ilmoitetaan pääsääntöisesti plusmerkkisinä ja jälleenvakuuttajien osuudet näistä miinusmerkkisinä.

*(31.12.2012)*

Taulukon VJ031 rivitunnukset

R 0505 *Vakuutusmaksuvastuu*

Rivillä ilmoitetaan lakisääteisen tapaturmavakuutuksen vakuutusmaksuvastuu ennen jälleenvakuuttajien osuuden vähentämistä.

*(31.12.2012)*

R 0510-051040 *Varsinainen korvausvastuu*

Varsinaiseen korvausvastuuseen luetaan vahvistetut eläkkeet, haittarahat ja lisät, keskeneräiset eläkkeet, haittarahat ja lisät, muut vahinkokohtaiset varaukset, ammattitautien erillisjärjestelyyn kuuluvien tuntemattomien vahinkojen varaus, muut tunnetut ja tuntemattomat vahingot, poolivaraukset sekä vahinkojen selvittelyvaraus. Luvut ilmoitetaan ennen jälleenvakuuttajien osuuden vähentämistä.

*(31.12.2012)*

R 0515-051505 *Tilinpäätösvuoden vahingoista varattu korvausvastuu*

Se osuus tilinpäätöksen mukaisesta bruttokorvausvastuusta, joka kohdistuu tilinpäätösvuonna sattuneisiin vahinkoihin. Korvausvastuu ilmoitetaan rivillä 0515 diskontattuna ja rivillä 051505 diskonttaamattomana.

R 10-1020 *Jälleenvakuuttajien osuus bruttovastuuvelasta*

Riveillä eritellään jälleenvakuuttajien osuus rivien 05-051505 bruttovastuuvelasta

*(31.12.2012)*

R 15-1510 *Diskontatun vastuuvelan osuus*

Riveillä ilmoitetaan se osa vastuuvelasta johon sovelletaan korkoutusta.

*(31.12.2012)*

R 20-2015 *Vakuutustoiminnan asettama nimellinen tuottovaatimus nettovastuuvelalle*

Tuottovaatimus nettovastuuvelalle sisältää diskonttauksen asettaman tuottovaatimuksen, vakuutusmaksualennusten ja hyvitysten asettaman vaatimuksen sekä muut vaatimukset. Diskonttauksen asettama vaatimus saadaan taulukon VJ011 rivien 25 ja 40 summana. Tuottovaatimus ilmoitetaan plusmerkkisenä.

*(31.12.2012)*

**VJ034 Tietoja diskontatusta vastuuvelasta**

*(31.12.2015)*

Taulukossa esitetään tietoja tilikauden lopun vastuuvelasta laskettuna eri diskonttokorkoja ja eri ajankohtina käytössä olleita laskuperusteita soveltaen. Vastuuvelan laskenta perustuu kirjanpidollisen vastuuvelan mukaisiin kassavirtaennusteisiin, ja vaihtoehtoiset laskelmat kohdistuvat kirjanpidossa diskontattuun osaan vastuuvelasta.

”Kirjanpidossa diskontatulla osalla” vastuuvelkaa tarkoitetaan sitä osaa kirjanpidollisesta vastuuvelasta, johon kirjanpidon vastuuvelkaa koskevien laskuperusteiden mukaan sovelletaan diskonttausta. Jos yhtiö käyttää diskonttokorkona nollaa, niin tällöin diskontatulla vastuuvelan osalla tarkoitetaan eläkemuotoisia vastuita.

Laskennalla ”käyttäen kirjanpidon korkoutusta” tarkoitetaan laskentaa, joka on tehty käyttäen kirjanpidollisen vastuuvelan mainittuna ajankohtana voimassa olleissa laskuperusteissa määriteltyjä diskonttokorkoja.

Laskennalla ”käyttäen SII-korkoutusta” tarkoitetaan laskentaa, missä kirjanpidollisen vastuuvelan mainittuna ajankohtana voimassa olleiden laskuperusteiden mukaisesti määrätyt kassavirtaennusteet diskontataan käyttäen mainittuun ajankohtaan liittyvää EIOPAn julkaisemaa riskitöntä peruskorkokäyrää.

Mainitulla ajankohdalla tarkoitetaan joko tilikauden loppua (rivit R 10-5510) tai tilikautta edeltävän tilikauden loppua (R 6005-8520).

”Kassavirran duraatiolla” tarkoitetaan kyseisen vastuuvelan osan diskonttaamattomilla kassavirroilla painotettua vastuiden keskimääräistä selviämisaikaa.

Taulukon VJ034 rivitunnukset

R 1005-2020 *Vakuutusmaksuvastuu käyttäen tilikauden lopun mukaisia laskuperusteita ja*

*korkoutusta*

Tilikauden lopun kirjanpidollista vakuutusmaksuvastuuta koskevat tiedot soveltaen tilikauden lopussa voimassa olleita laskuperusteita ja tilikauden lopun diskonttokorkoja.

R 1005-1010 *Kirjanpidollinen vakuutusmaksuvastuu*

Tiedot saadaan taulukon VJ031 riveiltä R 0505 ja R 1005.

R 2505-3520 *Korvausvastuu käyttäen tilikauden lopun mukaisia laskuperusteita ja*

*korkoutusta*

Tilikauden lopun kirjanpidollista korvausvastuuta koskevat tiedot soveltaen tilikauden lopussa voimassa olleita laskuperusteita ja tilikauden lopun diskonttokorkoja.

R 1005-1010 *Kirjanpidollinen korvausvastuu*

Tiedot saadaan taulukon VJ031 riveiltä R 0510 ja R 1010.

R 4005-5510 *Perustekorkokulu tulevan tilikauden aikana*

Tilikauden lopun vastuuvelkaan liittyvä perustekorkokulu, joka kohdistuu seuraavaan tilikauteen. Perustekorkokulu lasketaan käyttäen tilikauden lopussa voimassa olleiden kirjanpidon vastuuvelan laskuperusteiden mukaisia korkoja sekä käyttäen tilikauden lopun mukaista EIOPAn julkaisemaa riskitöntä peruskorkokäyrää.

R 6005-7020 *Vakuutusmaksuvastuu käyttäen tilikautta edeltävän tilikauden lopun mukaisia*

*laskuperusteita ja korkoutusta*

Tilikauden lopun kirjanpidollista vakuutusmaksuvastuuta koskevat tiedot soveltaen tilikautta edeltävän tilikauden lopussa voimassa olleita laskuperusteita ja tilikautta edeltävän tilikauden lopun diskonttokorkoja.

Tilikauden lopun 31.12.2015 vastuuvelkaa koskevassa raportoinnissa nämä rivit voidaan jättää täyttämättä.

R 6005-6010 *Kirjanpidollinen vakuutusmaksuvastuu*

Rivin R 6005 tiedot saadaan tämän taulukon rivin R 1005 ja taulukon VJ011 rivin R 1005 erotuksena. Rivin R 6010 tiedot saadaan tämän taulukon rivin R 1010 ja taulukon VJ011 rivin R 1010 summana.

R 7505-8520 *Korvausvastuu käyttäen tilikautta edeltävän tilikauden lopun mukaisia*

*laskuperusteita ja korkoutusta*

Tilikauden lopun kirjanpidollista korvausvastuuta koskevat tiedot soveltaen tilikautta edeltävän tilikauden lopussa voimassa olleita laskuperusteita ja tilikautta edeltävän tilikauden lopun diskonttokorkoja.

Tilikauden lopun 31.12.2015 vastuuvelkaa koskevassa raportoinnissa nämä rivit voidaan jättää täyttämättä.

R 6005-6010 *Kirjanpidollinen korvausvastuu*

Rivin R 7505 tiedot saadaan tämän taulukon rivin R 2505 sekä taulukon VJ011 rivien R 3005 ja R 4505 summan erotuksena. Rivin R 7510 tiedot saadaan tämän taulukon rivin R 2510 ja taulukon VJ011 rivien R 300505 ja R 450505 summana.

Kaikki tiedot ilmoitetaan positiivisina.

**VJ041 Ammattitaudit: Ammattitautien kehitys**

Ammattitaudeilla tarkoitetaan ammattitautilain (1343/1988) mukaisia sairauksia. Ammattitautien erillisjärjestelyn piiriin kuuluvat vahingot määritellään ammattitautilain (1343/1988) 3 §:ssä. Tapaturman sattumishetkeä vastaa se ajankohta, jona ammattitauti on ilmennyt. Jollei erityisistä syistä muuta johdu, ammattitaudin ilmenemishetkenä pidetään sitä ajankohtaa, jona sairastunut henkilö ensimmäisen kerran hakeutui lääkärin tutkittavaksi silloin tai myöhemmin ammattitaudiksi todetun sairauden johdosta. Jollei sairastunut henkilö enää ammattitaudin ilmetessä ole siinä työssä, josta tauti on voinut aiheutua, määräytyy korvausvelvollisuus sen mukaan, minkä työsuhteen perusteella suoritettu työ on viimeksi voinut aiheuttaa taudin (viimeinen mahdollinen altistumisvuosi). Jos korvausvelvollisuuden määräävä altisteinen työsuhde on päättynyt ennen ilmenemishetkeä, ammattitauti kuuluu erillisjärjestelyn piiriin.

Taulukon VJ041 saraketunnukset

Bruttoluvuilla tarkoitetaan lukuja ennen jälleenvakuuttajien osuuden vähentämistä ja ilman menevää ja tulevaa pooliliikettä ja osuutta Tapaturmavakuutuslaitosten liiton korvauskuluista.

S 10, 25 *Maksetut bruttovahinkokorvaukset*

Maksetut bruttovahinkokorvaukset ilmoitetaan plusmerkkisinä.

S 15, 30 *Vahinkokohtaisten bruttovarausten muutos*

Vahinkokohtaisten bruttovarausten lisäys ilmenemisvuosittain ilmoitetaan plusmerkkisenä.

S 20, 35 *Vahinkojen lukumäärän muutos*

Niiden vahinkojen lukumäärä, joista on maksettu korvauksia tai tehty vahinkokohtaisia varauksia. Vahinkojen lukumäärän lisäys ilmenemisvuosittain ilmoitetaan plusmerkkisenä.

Riveillä eritellään sarakkeiden arvot sattumisvuosittain.

**VJ042 Ammattitaudit: Ammattitautien erillisjärjestelyn piiriin kuuluvien vahinkojen kumulatiivinen kehitys**

Luvut ilmoitetaan plusmerkkisinä. Bruttoluvuilla tarkoitetaan lukuja ennen jälleenvakuuttajien osuuden vähentämistä ja ilman menevää ja tulevaa pooliliikettä ja osuutta Tapaturma­vakuutuslaitosten liiton korvauskuluista. Kumulatiivisuus määräytyy vasta ilmenemisvuodesta 2002 alkaen.

Sarakkeilla eritellään rivien arvot altistumisvuosittain.

Taulukon VJ042 rivitunnukset

R 0510-0560 Maksetut bruttovahinkokorvaukset kumulatiivisesti eriteltynä ilmenemisvuosittain.

R 1010-1060 Vahinkokohtaiset bruttovaraukset tilikauden lopussa eriteltynä ilmenemisvuosittain.

R 1510-1560 Vahinkojen lukumäärä kumulatiivisesti eriteltynä ilmenemisvuosittain.